2023/2024

V záujme naplnenia práva na vzdelanie tento dokument zabezpečí vnútorný chod školy a podmienky pre optimálne medziľudské vzťahy tak, aby bol čas strávený v škole efektívne využitý z hľadiska vzdelávania, aj časom príjemne stráveným žiakmi aj učiteľmi.

Školský poriadok

ZŠ Juraja Fándlyho v Seredi

## Úvod

V záujme naplnenia práva na vzdelanie tento dokument zabezpečí vnútorný chod školy a podmienky pre optimálne medziľudské vzťahy tak, aby bol čas strávený v škole efektívne využitý z hľadiska vzdelávania, aj časom príjemne stráveným žiakmi aj učiteľmi.

Škola bude dôsledne dbať na dodržiavanie záväzných právnych noriem - Deklarácia práv dieťaťa, Listina základných práv a slobôd, zákon č. 245/2008 Z.z. a iné platné dokumenty vo vzťahu k žiakom, učiteľom i ostatným zamestnancom školy.

Školský poriadok predstavuje súhrn pravidiel spolužitia celého školského kolektívu žiakov, pedagogických a nepedagogických zamestnancov školy a rodičov, resp. zákonných zástupcov žiakov, ktorých dodržiavanie prispieva k napĺňaniu základného poslania školy.

## Obsah

[Úvod .....................................................................................................................................2](#_heading=h.gjdgxs)

[I.](#_heading=h.30j0zll) Organizácia vyučovania 4

[II.](#_heading=h.1fob9te) Práva žiakov 5

[III.](#_heading=h.3znysh7) Práva zákonných zástupcov 6

[IV.](#_heading=h.2et92p0) Povinnosti žiakov 6

[V.](#_heading=h.tyjcwt) Správanie sa žiakov 8

[VI.](#_heading=h.3dy6vkm) Starostlivosť o ochranu zdravia žiakov, bezpečnosť pri vyučovaní a školských akciách ...................................................................................................................................11

[VII.](#_heading=h.1t3h5sf) Oslovenie, pozdravy, komunikácia 12

[VIII.](#_heading=h.4d34og8) Výchovné opatrenia 12

[IX.](#_heading=h.2s8eyo1) Hodnotenie a klasifikácia správania 14

[X.](#_heading=h.3rdcrjn) Postupy pri prechovávaní a užívaní drogy na škole 15

[XI.](#_heading=h.26in1rg) Postupy pri prejavoch šikanovania 15

[XII.](#_heading=h.lnxbz9) Neprítomnosť žiaka v škole 16

[XIII.](#_heading=h.35nkun2) Práva a odporúčania pre zákonných zástupcov 17

[XIV.](#_heading=h.1ksv4uv) Povinnosti a práva žiakov počas dištančného vzdelávania 18

[Záver ...................................................................................................................................19](#_heading=h.44sinio)

## Organizácia vyučovania

1. Vyučovanie sa riadi podľa rozvrhu hodín, ktorý schválil riaditeľ školy. Rozvrh hodín je povinný rešpektovať každý žiak a pedagogický pracovník.
2. Vyučovanie začína o 08.00 hod.

Časový rozvrh hodín:

|  |  |  |
| --- | --- | --- |
| **Por. číslo hodiny** | **Začiatok hodiny** | **Koniec hodiny** |
| 1 | 08:00 | 08:45 |
| 2 | 08:55 | 09:40 |
| 3 | 10:05 | 10:50 |
| 4 | 11:00 | 11:45 |
| 5 | 11:55 | 12:40 |
| 6 | 12:45 | 13:30 |
| 7 | 14:00 | 14:40 |
| 8 | 14:45 | 15:25 |

1. Budova školy je otvorená v čase od 06.15 do 17.05 hod. Počas vyučovania je škola otvorená počas prestávok. Vstup do budovy školy tu nezamestnaným osobám je možný len so súhlasom zodpovedných pracovníkov školy. Školský klub je v prevádzke od 06.30 hod. do 07.40 hod. a od 11.30 hod. do 17.00 hod.
2. Vstupom do budovy je žiak povinný dodržiavať školský poriadok.
3. Žiaci vstupujú do budovy školy o 07.40 hod., najneskôr však o 07.55 hod. Žiak prichádza do triedy najneskôr 5 min. pred začiatkom vyučovacej hodiny. Ak žiaci majú vyučovanie nultú hodinu, čakajú vyučujúceho vo vestibule alebo na inom vopred dohodnutom mieste.
4. Žiakom, ktorí majú 3 oneskorené príchody na hodinu počas celého vyučovania (napr. kvôli desiatej v ŠJ, túlaniu sa po chodbách, obeda v ŠJ a pod.) za klasifikačné obdobie, vykáže triedny učiteľ 1 neospravedlnenú hodinu.
5. Pred začiatkom vyučovania a počas prestávok vykonávajú pri vchode a na chodbách dozor učitelia podľa harmonogramu. **Žiaci rešpektujú dozor konajúcich učiteľov a zamestnancov školy**.
6. Plánované školské relácie budú vysielané školským rozhlasom na začiatku tretej vyučovacej hodiny. Vysielací čas sa stanovuje maximálne na 7 minút. Krátke oznamy a informácie budú vysielané na začiatku vyučovacej hodiny.
7. Rodičia môžu úradné záležitosti vybavovať denne na sekretariáte školy. Informácie o žiakoch môžu zákonní zástupcovia získať na triednych schôdzkach alebo prostredníctvom vopred dohovorenej konzultácie s triednym či iným pedagogickým alebo odborným zamestnancom školy.

## Práva žiakov

1. Každé dieťa bez výnimky, bez rozdielu rasy, pohlavia, reči, náboženstva, politického alebo iného presvedčenia, národného alebo sociálneho pôvodu, majetkového alebo iného postavenia jeho rodiča, má právo na bezplatné vzdelávanie.
2. Každý žiak má právo na vzdelanie zamerané na vývoj jeho osobnosti, rozvoj jeho talentu, rozumových a fyzických schopností.
3. Žiak má právo byť oboznámený s kritériami, podľa ktorých je hodnotený a poznať v primeranej lehote výsledok hodnotenia.
4. Žiaci so špecifickými vývinovými poruchami učenia, ktorí nie sú zaradení do špeciálnych tried, sú hodnotení podľa odporúčaní CPPPaP a CŠPP a SCŠPP.
5. Žiak 5. až 9. roč., ktorý je na konci 2. polroka klasifikovaný stupňom nedostatočný najviac z dvoch predmetov, má právo vykonať opravné skúšky.
6. Rodič žiaka, ktorý má pochybnosti o správnosti klasifikácie v jednotlivých predmetoch na konci 1. a 2. polroka, má právo požiadať do troch dní odo dňa, keď bolo žiakovi vydané vysvedčenie, o komisionálne preskúšanie.
7. Žiak má právo vyjadriť slušným spôsobom svoj názor v diskusii na vyučovaní, na triednických hodinách, v školskom časopise, v školskom rozhlasovom vysielaní.
8. Každý žiak má právo na ochranu svojho súkromia, ako aj na ochranu svojej rodiny.
9. Žiak má mať všetky možnosti pre hru a zotavenie, ktoré sledujú tie isté zámery ako vzdelávanie.
10. Žiak má právo na výber budúceho štúdia, resp. povolania.
11. Žiak má právo zúčastniť sa žiackej samosprávy v rámci triedy.
12. Žiaci majú právo primerane využívať školské zariadenie, učebne, pomôcky, knižnicu.
13. Žiaci majú právo zapájať sa podľa záujmu do mimoškolských, športových, kultúrnych a iných aktivít, ktoré organizuje škola.
14. Žiak má právo podľa svojich potrieb využívať pomoc triedneho učiteľa, výchovného poradcu, koordinátora drogovej prevencie, špeciálneho pedagóga, školského psychológa, sociálneho pedagóga.
15. Každý žiak má byť chránený pred všetkými formami zanedbávania, krutosti a využívania.
16. Žiak má právo na ochranu zdravia a bezpečnosť pri vyučovaní.
17. Žiak má právo na dodržiavanie základných psychohygienických noriem (počet a dĺžka prestávok, dĺžka vyučovania v jednom celku).
18. Žiak má právo na kvalitnú výučbu v každom povinnom a aj voliteľnom predmete, na komunikáciu s učiteľom v duchu zásad humanity a tolerancie, slušne vysloviť svoj názor a klásť otázky k preberanej téme, na zdôvodnenie klasifikácie, v odôvodnených prípadoch požiadať o komisionálne skúšanie prostredníctvom zákonného zástupcu.
19. Žiak má právo vybrať si voliteľné predmety z ponúkaného súboru podľa možností školy a počtu prihlásených žiakov, podľa vlastného záujmu prihlásiť sa na nepovinný predmet alebo sa zapojiť do činnosti niektorého krúžku.

## Práva zákonných zástupcov

Zákonný zástupca má právo:

1. byť pravidelne informovaný o študijných výsledkoch žiaka na triednych schôdzkach združenia rodičov alebo prostredníctvom vopred dohovorenej konzultácie s triednym či iným učiteľom a prostredníctvom internetovej žiackej knižky.
2. zúčastniť sa na výučbe jednotlivých vyučovacích predmetov s predchádzajúcim súhlasom riaditeľa školy alebo zástupcu riaditeľa školy,
3. podávať podnety, pripomienky a sťažnosti na zlepšenie výchovno-vzdelávacieho procesu,
4. požiadať učiteľa o konzultácie,
5. požiadať o odbornú radu pedagóga, výchovného poradcu, školského špeciálneho pedagóga a školského psychológa,
6. vybavovať úradné záležitosti každý deň v čase určenom riaditeľom školy a oznámenom na verejne prístupnom mieste.

## Povinnosti žiakov

1. Žiak je povinný chodiť na vyučovanie pravidelne a včas podľa rozvrhu hodín. Povinne sa zúčastňuje činností, ktoré organizuje škola v čase riadneho vyučovania.
2. Žiak je povinný osvojiť si vedomosti, zručnosti a získať návyky poskytované základnou školou, osvojiť si zásady vlastenectva, humanity, demokracie a správať sa podľa nich, byť disciplinovaný, plniť pokyny pedagogických pracovníkov a správať sa v škole i mimo nej tak, aby robil česť sebe i škole, chrániť vlastné zdravie a zdravie iných, dbať o čistotu a poriadok, pomáhať pri udržiavaní poriadku v škole a jej okolí, šetriť školské zariadenia, chrániť ich pred poškodením a hospodárne zaobchádzať s učebnými pomôckami, dodržiavať vyučovací čas, rozvrh prestávok a plniť ďalšie pokyny obsiahnuté vo VPŠ.
3. Žiak je povinný svedomito sa pripravovať na vyučovanie a na každú vyučovaciu hodinu si nosiť všetky potrebné pomôcky.
4. Žiak je povinný udržiavať v škole poriadok, najmä v súvislosti s konzumáciou potravín a nápojov, v odborných učebniach dodržiavať pokyny správania sa vypracované vyučujúcimi, ktorí za príslušnú učebňu zodpovedajú.
5. Žiak má možnosť prihlásiť sa do školského klubu detí, na nepovinné predmety a záujmové krúžky, ktoré zriadila škola. Pre zaradených žiakov je dochádzka do ŠKD a účasť na vyučovaní nepovinných predmetov a záujmových krúžkoch povinná.
6. Žiak prichádza do školy oblečený a upravený vhodne, čisto a bez výstredností vo farbení vlasov, nechtov a oblečení. Žiakovi bude daný termín na odstránenie týchto výstredností. Ak žiak nebude rešpektovať daný termín, bude mu navrhnuté niektoré z výchovných opatrení alebo znížená známka zo správania.
7. Žiak do školy nenosí predmety, ktoré nebude na vyučovaní potrebovať. Klenoty, väčšie sumy peňazí a ďalšie cenné veci nosí na vlastnú zodpovednosť.
8. Žiak má **prísne zakázané nosiť** do školy veci, ktoré ohrozujú bezpečnosť a zdravie, ako sú zbrane, cigarety, alkohol, omamné látky, drogy a iné.
9. **Počas vyučovania žiak nesmie používať mobilný telefón,** tablet, inteligentné hodinky, resp. iných multimediálne/smart zariadenia. Použiť ho môže iba v odôvodnených prípadoch so súhlasom vyučujúceho, triedneho učiteľa alebo riaditeľa, alebo jeho povereného zástupcu. Ak žiak používa mobilný telefón v rozpore s týmto pravidlom, vyučujúci mu ho zoberie a uloží na sekretariáte riaditeľa školy. Mobilný telefón bude vydaný zákonnému zástupcovi žiaka.
10. Počas vyučovania vrátane prestávok **nie je dovolené používať mobilné telefóny, prenosné prehrávače hudby, fotoaparáty a iné prístroje na počúvanie, sledovanie a nahrávanie zvukového a obrazového záznamu.** Ak žiak používa vymenované a im podobné prístroje v rozpore s týmto pravidlom, vyučujúci mu ich zoberie a uloží na sekretariáte riaditeľa školy. Prístroj bude vydaný zákonnému zástupcovi žiaka.
11. Žiak môže využívať mobilný telefón len ako didaktickú pomôcku s dovolením vyučujúceho.
12. **Žiak je povinný mať čipový kľúč na školskú dochádzku a označiť s ním svoj príchod a odchod z budovy školy. Čipový kľúč mu bude vydaný po zaplatení zálohy 5,- €, ktorá mu bude vrátená po ukončení školskej dochádzky v našej škole.**
13. Žiak dbá v škole o svoju osobnú hygienu a nosí si do školy nevyhnutné hygienické potreby.
14. Žiak môže vyučovanie vymeškať len pre chorobu, prípadne pri lekárom nariadenom zákaze jeho dochádzky do školy, z vážnych rodinných dôvodov, mimoriadne nepriaznivom počasí a prerušení premávky hromadnej dopravy, alebo pri jeho účasti na súťaži.
15. **Žiakovi nie je dovolené:** 
    1. Fajčiť v priestoroch školy a jej okolí a pri všetkých činnostiach organizovaných školou,
    2. prinášať do školy alebo na činnosti organizované školou alkoholické nápoje, energetické nápoje, drogy a iné zdraviu škodlivé látky, požívať ich v škole alebo pri činnostiach organizovaných školou,
    3. prinášať do školy alebo na činnosti organizované školou veci ohrozujúce život a zdravie (napr. pyrotechnické hračky, výbušniny, zbrane) a veci, ktoré by mohli rozptyľovať pozornosť ostatných žiakov pri vyučovaní,
    4. manipulovať s vecami zabezpečujúcimi ochranu budovy a majetok školy (napr. hasiace prístroje, kamery a pod.),
    5. znečisťovať steny, ničiť zariadenie učební, šatní, WC a ostatných priestorov školy,
    6. používať vulgárne výrazy,
    7. používať mobilný telefón bez dovolenia, používanie mobilných telefónov a iných komunikačných zariadení upravuje vnútorná smernica školy 001/2024, ktorá je prílohou tohto školského poriadku,
    8. konzumovať potraviny počas vyučovacieho procesu,
    9. nosiť do školy drahé a cenné predmety a neprimerane vysoké obnosy peňazí; v prípade straty či odcudzenia ide o osobnú zodpovednosť žiaka, ktorý si takéto drahé veci do školy priniesol.
    10. z bezpečnostných dôvodov nie je dovolené v budovách a areáli školy jazdiť na bicykloch, kolieskových korčuliach a pod.

## Správanie sa žiakov

1. ***Správanie sa žiakov v budove školy***
2. Žiak prichádza do školy hlavným vchodom v čase od 07.40 hod., prezuje sa do hygienicky vhodných prezuviek (tmavá podrážka nie je vhodná), uloží si veci - vrchné oblečenie a obuv do skrinky a najneskôr do 07.55hod. zaujme svoje miesto v triede alebo učebni.
3. Žiaci, ktorí prídu do školy skôr ako je stanovená doba, sa nesmú zdržiavať v budove školy. Na činnosti, ktoré organizuje škola, sa žiaci zhromažďujú na mieste a v čase určenom vyučujúcim a schváleným riaditeľom školy.
4. Neskorý príchod na vyučovanie musí žiak ospravedlniť u vyučujúceho v triede a u triedneho učiteľa.
5. Žiak do školy nosí predmety určené na vyučovanie. Škola nenesie hmotnú zodpovednosť za straty a odcudzenie týchto predmetov. Prípadné straty alebo odcudzenia sú kompenzované poistením, ktoré sprostredkuje škola. Pri odcudzení osobných vecí má povinnosť stratu neodkladne nahlásiť triednemu učiteľovi, prípadne dozor konajúcemu učiteľovi alebo vyučujúcemu.
6. ***Správanie sa žiakov počas vyučovania***
7. Žiak prichádza na všetky školské podujatia včas, riadne pripravený. Má právo pracovať, učiť sa a tvoriť v pokojnej atmosfére, v neohrozujúcom prostredí.
8. Žiak je povinný nosiť predpísané pomôcky na vyučovanie podľa nariadenia vyučujúcich.
9. Pred začiatkom každej vyučovacej hodiny je žiak povinný pripraviť si všetky pomôcky na vyučovanie na lavicu. Ostatné pomôcky sú uložené v taške.
10. V prípade, ak si žiak opakovane bez závažnejšieho dôvodu neprinesie pomôcky na vyučovanie, môže mu byť udelené niektoré z výchovných opatrení alebo navrhnutá znížená známka zo správania.
11. Po zazvonení na vyučovaciu hodinu sedí žiak na mieste určenom podľa zasadacieho poriadku a po vstupe učiteľa do triedy, ako aj pri jeho odchode z triedy po ukončení hodiny ho pozdraví.
12. Žiak na vyučovaní sedí slušne, pozorne sleduje učiteľov výklad, odpovede spolužiakov, svedomito a aktívne pracuje, nenašepkáva, neodpisuje, nevyrušuje **a neobmedzuje svojím konaním a správaním právo ostatných na vzdelávanie.**
13. Ak chce žiak odpovedať alebo sa vyučujúceho niečo opýtať, hlási sa zdvihnutím ruky.
14. Triedu, učebňu alebo ihrisko môže žiak opustiť len so súhlasom učiteľa.
15. Na hodiny TSV sa žiak prezlieka do čistého cvičného úboru podľa pokynov učiteľa TV.
16. Ak žiak nemôže zo zdravotných dôvodov cvičiť jeden týždeň a kratšie, prinesie ospravedlnenie od rodičov v písomnej podobe alebo v elektronickej prostredníctvom internetovej žiackej knižky. Pokiaľ nemôže cvičiť dlhšie ako týždeň, musí vyučujúcemu TV predložiť potvrdenie od lekára.
17. Žiak je povinný šetriť učebnice, školské učebnice, školské potreby, udržiavať v čistote svoje miesto a všetky spoločné priestory triedy a školy.
18. Žiak môže opustiť triedu výlučne so súhlasom učiteľa.
19. Na hodinách v laboratóriách a v špeciálnych učebniach sa žiaci riadia laboratórnym poriadkom, na hodinách telesnej výchovy pokynmi vyučujúcich.
20. Má právo slušným spôsobom a vo vhodnom čase vyjadriť svoj názor a požiadať učiteľa o vysvetlenie a riešenie problému. Do riešenia problému sa môže zapojiť cez zástupcu v žiackom parlamente. Žiak má právo riešiť problém i cez výchovného poradcu, školského psychológa a sociálneho pedagóga.
21. **Ak vyrušuje, nepracuje podľa dohodnutých pravidiel, porušuje ŠP, bude následne postihovaný niektorým z výchovných opatrení.**
22. Ak sa žiak z vážnych dôvodov nemohol pripraviť na vyučovanie, má právo ospravedlniť sa na začiatku hodiny.
23. Je povinný počas neprítomnosti na hodine využiť pomoc spolužiakov, prípadne konzultovať s vyučujúcim a prebratú látku dobrať. Je povinnosťou žiaka priebežne sa informovať o preberanej látke počas neprítomnosti v škole. Ospravedlnenie platí len prvý deň po absencii, resp. učiteľ určí, dokedy má žiak učivo doučiť.
24. Každý žiak má chrániť pred poškodením školské zariadenie. Prípadne spôsobené škody je povinný uhradiť rodič, resp. zákonný zástupca nezodpovedného žiaka, podľa rozsahu zavinenia. Ak sa nezistí vinník, škodu nahradí kolektív triedy.
25. Manipulovať s oknami, žalúziami, svetelnými vypínačmi a audiovizuálnymi prístrojmi môžu žiaci len so súhlasom učiteľa.
26. Žiak sa nesmie vyjadrovať vulgárne smerom k ostatným žiakom, vyučujúcim, zamestnancom alebo iným dospelým osobám.
27. Na požiadanie má právo za prítomnosti učiteľa nahliadnuť do triednej dokumentácie.
28. ***Správanie sa žiakov cez prestávky*** 
    1. Žiakovi z bezpečnostných dôvodov nie je dovolené otvárať veľké okná, vykláňať sa z nich a vyhadzovať predmety.
    2. Žiak cez malé prestávky opúšťa triedu v nutných prípadoch. Počas prestávok nesmie opustiť areál školy.
    3. V triedach nenavštevuje spolužiakov. V ojedinelých prípadoch požiada dozor konajúceho učiteľa o vstup do inej triedy.
    4. Malá prestávka je určená na psychohygienu a prípravu na nasledujúcu hodinu. Počas malých prestávok žiak neodôvodnene neopúšťa triedu. Prestávky sú určené najmä na prípravu pomôcok na ďalšiu vyučovaciu hodinu, použitie WC, vykonanie osobnej hygieny. Žiak desiatuje cez prestávku po druhej vyučovacej hodine.
    5. Žiak sa správa pokojne, umožní spolužiakom nerušene sa pripraviť. Nevyrušuje hlučným správaním, nebije sa, nebehá po triede ani chodbe.
    6. Prestávka po druhej vyučovacej hodine je veľká. Veľkú prestávku žiak využíva na konzumáciu desiatej v školskej jedálni resp. v triede, riadi sa pokynmi dozor konajúcich učiteľov a dbá na ochranu svojho zdravia i zdravia spolužiakov. V prípade priaznivého počasia ju žiaci trávia na prestávkovom dvore. Z veľkej prestávky sa žiaci vracajú do tried 5 minút pred začiatkom 3. vyučovacej hodiny.
    7. Nezdržiava sa zbytočne na toaletách, nehádže smeti a odpadky do záchodových mís, pisoárov a umývadiel. Zatvára po použití vodovodný kohútik a zhasína za sebou svetlo, šetrne hospodári s toaletným papierom a nevhadzuje celé kotúče do WC.
    8. Zodpovedá za majetok, ktorý mu bol zverený a stará sa o jeho nepoškodenie (školská lavica, učebnice, atď.) Svoje miesto udržuje v čistote. Pred opustením triedy každý žiak urobí vo svojom okolí poriadok. Odpadky odhodí do odpadového koša a vyloží stoličku na lavicu.
    9. Úmyselné poškodenie školského majetku sa dá k úhrade zákonnému zástupcovi žiaka. Na vlastné náklady musia uviesť poškodenú vec do pôvodného stavu.
    10. Cez prestávku chodia určení žiaci pre pomôcky.
    11. Ak majú žiaci vyučovanie v odborných učebniach, vezmú si potrebné veci a disciplinovane sa 1. minútu pred zazvonením presunú.
    12. Žiak má vystupovať voči dospelým slušne (voči pedagogickým i nepedagogickým pracovníkom), ako aj voči spolužiakom.
    13. **Je prísne zakázané šikanovať spolužiakov, vydierať, kradnúť a ubližovať si navzájom.**
29. ***Správanie sa žiakov v školskej jedálni***
30. Žiak má právo stravovať sa v školskej jedálni. Do jedálne vstupuje v čase určenom na desiatu a obed (po poslednej vyučovacej hodine) a v povolených prezuvkách. Tašku si odkladá do svojej skrinky.
31. Žiak do jedálne prichádza disciplinovane. Zaradí sa, nepredbieha sa a dodržiava pokyny dozor konajúceho učiteľa ako aj iných učiteľov, vychovávateľov a pomocníkov dozoru z radov žiakov.
32. Pri stole sa správa slušne, nepoužíva mobilný telefón, nevykrikuje, nerozpráva nahlas, neničí príbory a obrusy, ovocie konzumuje v jedálni, nevynáša ho.
33. Odnáša použitý riad k okienku, nechá po sebe čisté miesto, v prípade znečistenia si utrie stôl, prípadne upozorní pani upratovačku.
34. Je povinný mať čipový kľúč, nepodvádzať. Žiak, ktorý nemá čipový kľúč (stratil alebo zabudol), upozorní na to vedúcu školskej jedálne alebo hlavnú kuchárku.
35. Ak žiak sústavne porušuje zásady stolovania, môže byť dočasne vylúčený zo stravovania v školskej jedálni.
36. Do školskej jedálne vstupujú len žiaci, ktorí sa tu stravujú. Po naobedovaní sa žiak oblečie a odchádza domov.
37. ***Odchod žiakov zo školy.***
38. Pred odchodom z učebne žiak zanecháva svoje miesto upravené podľa pokynov učiteľa.
39. Po skončení vyučovania upraví triedu, vyloží stoličku, vezme si svoje veci a organizovane podľa pokynov učiteľa sa presunie do priestorov, kde sa prezuje, oblečie a opúšťa školskú budovu.
40. Po skončení vyučovania idú žiaci domov. Zdržiavať sa bez dozoru v budove školy nie je dovolené.
41. V učebniach po skončení vyučovania nesmie žiak ponechať pomôcky, ani žiadne iné svoje osobné veci.
42. Zo školského klubu detí môže žiak skôr odísť len na písomné požiadanie rodiča.
43. Zo školskej akcie môžu žiaci odísť so súhlasom učiteľa domov. Miesto rozchodu musí byť určené tak. aby zabezpečovalo neohrozený návrat žiakov domov.
44. **Žiakom je zakázané svojvoľne opustiť budovu školy.**
45. Na lekárske ošetrenie bude žiak uvoľnený len na základe písomného súhlasu rodičov.
46. ***Iné povinnosti žiaka***
47. Všetky písomnosti a potvrdenia žiak vybavuje prostredníctvom triedneho učiteľa.
48. Ak žiak zistí stratu svojej veci, oznámi to triednemu učiteľovi, ktorý urobí ďalšie opatrenia. Po preverení straty uhradí poistenému žiakovi škodu poisťovňa.
49. Podľa vyhlášky 143/1984 Zb. o základnej škole – je žiak povinný chrániť svoje zdravie a zdravie spolužiakov, žiakom sú zakázané všetky činnosti, ktoré sú zdraviu škodlivé – fajčenie, pitie alkoholických nápojov, používanie omamných látok.
50. ***Práva a povinnosti týždenníkov***

*Týždenníci sú dvaja a ich mená zapíše triedny učiteľ do triednej knihy.*

1. Pred vyučovaním a počas prestávok sa starajú o čistotu tabule, zodpovedajú za kriedu, špongiu, vyvetrajú triedu a udržujú ju v čistote. Prinášajú a odnášajú učebné pomôcky podľa pokynov vyučujúcich.
2. Počas veľkej prestávky po 2. vyučovacej hodine v letnom období odchádzajú spolu s ostatnými žiakmi na prestávkový dvor.
3. Ak do piatich minút nepríde do triedy vyučujúci, ich povinnosťou je upozorniť na to vedenie školy.
4. Hlásia neprítomnosť žiakov na začiatku každej vyučovacej hodiny.
5. Pri odchode z triedy majú zodpovednosť za čistotu v triede (zotretá tabuľa, zatvorenie malých okien, zhasnuté svetlo).
6. Kolektívy tried sú povinné udržiavať svoju triedu v čistote. V prípade znečistenia triedy spôsobom nalepených žuvačiek, čiernych šmúh na podlahe a podobne triedny učiteľ raz mesačne zabezpečí odstránenie znečistenia žiakmi triedy.

## Starostlivosť o ochranu zdravia žiakov, bezpečnosť pri vyučovaní a školských akciách

1. Žiak je povinný počas vyučovania, prestávok, ako i na podujatiach organizovaných školou chrániť svoje zdravie a zdravie svojich spolužiakov.
2. Všetci žiaci sú so zásadami bezpečnosti a ochrany zdravia v škole oboznámení na začiatku školského roka triednym učiteľom. V prípadoch zvýšeného ohrozenia bezpečnosti a zdravia žiaka pri niektorých činnostiach, sú žiaci oboznámení s pokynmi na predchádzanie úrazom. Každý žiak je povinný dodržiavať všeobecné zásady bezpečnosti a ochrany zdravia a rešpektovať usmernenia učiteľov na predchádzanie úrazom.
3. V prípade úrazu alebo náhleho ochorenia žiak ihneď informuje vyučujúceho, dozor konajúceho učiteľa, alebo najbližšiu dospelú osobu.
4. Pri úraze alebo nevoľnosti poskytne vyučujúci určený ako zdravotník žiakovi prvú pomoc, pri podozrení na vážnejší úraz alebo onemocnenie zabezpečí škola žiakovi lekársku pomoc. O úraze alebo onemocnení informuje rodičov žiaka. Každý úraz zapíše vyučujúci, ktorý ho zistil, do knihy úrazov. Ak žiak vymešká kvôli úrazu z vyučovania viac ako 3 dni, spíše sa záznam o úraze.
5. Za bezpečnosť žiaka na vyučovaní zodpovedá vyučujúci v triede. Počas pobytu žiakov v škole a na akciách organizovaných školou zodpovedajú za bezpečnosť dozor konajúci učitelia. Na škole sú zriadené dozory:

* ranný (pri šatňových skrinkách)
* chodbový
* dozor v školskej jedálni počas vydávania desiat a obedov.

1. Všetci žiaci školy sú povinní rešpektovať dozor konajúcich učiteľov.

## Oslovenie, pozdravy, komunikácia

1. Žiak pri komunikácii so zamestnancami školy používa oslovenie pán – pani (pani učiteľka, pán školník, ...) .
2. Pri prvom stretnutí počas dňa pozdraví každého zamestnanca školy („Dobré ráno“, „Dobrý deň“...).
3. Žiak zdraví zamestnancov školy aj pri stretnutí mimo školy.
4. Žiak sa správa k spolužiakom priateľsky, oslovuje ich krstným menom.
5. Žiak nepoužíva vulgárne výrazy a nebije sa.
6. **Vysmievanie, urážanie, nadradenosť, podceňovanie a fyzické ubližovanie spolužiakovi sa považuje za prejavy nežiadúceho správania.**
7. Každá urážajúca komunikácia medzi spolužiakmi i za neprítomnosti učiteľa sa považuje za porušenie ŠP.

## Výchovné opatrenia

Porušenie každého bodu ŠP je priestupkom a výchovným problémom žiaka. Vyučujúci, pri ktorom sa žiak priestupku dopustil, oznámi priestupok cestou internetovej žiackej knižky rodičom a oboznámi s tým triedneho učiteľa. Pri opakovaných priestupkoch písomne pozýva triedny učiteľ zákonných zástupcov žiaka k riešeniu výchovných problémov.

* Ak sa žiak dopustil závažného priestupku, zákonný zástupca je predvolaný na zasadnutie Výchovnej komisie.
* Ak sa žiak dopustí závažného priestupku, môže dostať riaditeľské pokarhanie v priebehu školského roka, ktoré musí schváliť Pedagogická rada.

Pri udeľovaní výchovných opatrení sa postupuje podľa Metodických pokynov na hodnotenie a klasifikáciu žiakov základných škôl vydaných MŠVVaŠ SR.

**1. Pochvaly a iné ocenenia:**

Udeľujú sa za mimoriadny prejav aktivity a iniciatívy, za záslužný alebo statočný čin, za dlhodobú úspešnú prácu pre kolektív. Pochvaly a pokarhania sa udeľujú ústne alebo písomne.

Žiakovi môže byť udelené:

* pochvala od vyučujúceho do internetovej žiackej knižky
* pochvala od triedneho učiteľa
* pochvala od riaditeľa školy
* diplom, pochvalné uznanie
* po schválení rodičovskou radou vecná odmena

1. ***Pochvala od triedneho učiteľa***
   1. za výborný prospech – priemer do 1,5,
   2. za výbornú dochádzku – 0 vymeškaných hodín,
   3. za reprezentáciu školy,
   4. za činnosť v prospech triedy nad rámec svojich povinností
   5. za 3 - 6 pozitívnych\* poznámok k správaniu
2. ***Pochvala od riaditeľa školy*** 
   1. za výborný prospech – priemer 1,0,
   2. za úspešnú reprezentáciu školy vo vyšších kolách súťaží a olympiád,
   3. za nezištnú pomoc, vysoko humánny prístup k ľuďom, príkladný čin, verejné uznanie inou osobou alebo inštitúciou.
   4. za 7 a viac pozitívnych\* poznámok k správaniu

\* pozitívne poznámky sa do IŽK zapisujú ako zelená obálka alebo iným prislúchajúcim symbolom (medaila – úspech, medaila s hviezdičkou - významný úspech = 1. až 3. miesto na súťažiach vyššieho ako školského kola)

**2. Opatrenia na posilnenie disciplíny žiakov**

Ukladajú sa žiakom za závažné alebo opakované previnenie proti školskému poriadku. Tieto

opatrenia predchádzajú spravidla zníženiu stupňa zo správania. Podľa závažnosti previnenia sa ukladá niektoré z týchto opatrení:

* zápis do internetovej žiackej knižky(IŽK),
* napomenutie alebo pokarhanie od triedneho učiteľa,
* pokarhanie od riaditeľa školy.

1. ***Napomenutie od triedneho učiteľa (TU)*** 
   1. za 3-5 negatívnych\*\* poznámok k práci v IŽK alebo ústnu sťažnosť učiteľov prednesenú na pedagogickej rade (zabúdanie učebných pomôcok, na vyučovanie chodí nepripravený, nemá domácu úlohu, vyrušuje na vyučovaní, je nedisciplinovaný na prestávkach, neplnenie príkazov, atď. ),
   2. za neprezúvanie sa v priestoroch školy,
   3. za iné menej závažné priestupky podľa posúdenia triednym učiteľom, vyučujúcim alebo žiackym kolektívom,
   4. za neskoré neodôvodnené príchody na vyučovanie,
   5. za 1-2 neospravedlnené hodiny,
   6. napomenutie TU môže byť žiakovi udelené aj počas školského roka, nie iba za hodnotiace obdobie, ale len po prerokovaní pedagogickou radou,
2. ***Pokarhanie od triedneho učiteľa (TU)*** 
   1. za 6-8 negatívnych\*\* poznámok k práci v IŽK alebo ústnu sťažnosť učiteľov prednesenú na pedagogickej rade (zabúdanie učebných pomôcok, na vyučovanie chodí nepripravený, nemá domácu úlohu, vyrušuje na vyučovaní, je nedisciplinovaný na prestávkach, neplnenie príkazov, atď. ).
   2. za neprezúvanie sa v priestoroch školy,
   3. za iné závažnejšie priestupky podľa posúdenia triednym učiteľom, vyučujúcim alebo žiackym kolektívom,
   4. za opakované neskoré neodôvodnené príchody na vyučovanie
   5. za 3-4 neospravedlnené hodiny
   6. Pokarhanie TU môže byť žiakovi udelené aj počas školského roka, nie iba za hodnotiace obdobie, ale len po prerokovaní pedagogickou radou.
   7. za dehonestáciu učiteľov a ostatných zamestnancov a žiakov školy na sociálnych sieťach.
3. ***Pokarhanie od riaditeľa školy:***
4. za neospravedlnenú absenciu za menej ako 10 hodín,
5. za podvádzanie a klamstvo,
6. za opakované neslušné správanie sa, za vulgárne vyjadrovanie,
7. za 9 a viac negatívnych\*\* poznámok k práci v IŽK,
8. za opakujúce sa priestupky uvedené pri pokarhaní TU,
9. za úmyselné poškodzovanie školského zariadenia (podľa závažnosti),
10. za prinášanie zakázaných predmetov do školy.

**F. Špeciálne výchovné opatrenia**

1. v prípade opakovaného porušovania školského poriadku (3 a viac negatívnych poznámok) má učiteľ právo odmietnuť žiakovi účasť na školskom výlete po predošlom písomnom upozornení zákonného zástupcu.

\* \*negatívne poznámky sa do IŽK zapisujú ako červená obálka, respektíve symbolom “taška” v prípade zabudnutej domácej úlohy a pomôcok. Tri “tašky” za zabudnutú domácu úlohu majú hodnotu jednej červenej obálky.

Pedagogická rada prerokúva a navrhuje výchovné opatrenia. O udelení opatrenia je zákonný zástupca informovaný preukázateľným spôsobom. Pedagogická rada môže navrhnúť zmenu navrhovaného výchovného opatrenia.

## Hodnotenie a klasifikácia správania

Kritériom na hodnotenie a klasifikáciu správania je dodržiavanie pravidiel správania

a vnútorného poriadku školy počas klasifikačného obdobia. Správanie žiaka sa klasifikuje

so zreteľom na vekové osobitosti podľa týchto požiadaviek:

**1. Stupeň 1 ( veľmi dobré ):**

Žiak uvedomene dodržiava školský poriadok a ustanovenia vnútorného poriadku školy.

Ojedinele sa dopúšťa menej závažných previnení.

**2. Stupeň 2 ( uspokojivé ):**

1. za neospravedlnenú absenciu od 10 do 20 hodín,
2. za prinášanie predmetov ohrozujúcich zdravie žiakov a učiteľov do školy alebo na činnosti organizované školou,
3. za krádež,
4. za fajčenie, požívanie alkoholických nápojov a iných druhov toxických látok v školských priestoroch a na školských akciách,
5. za závažné podvádzanie a klamstvo,
6. za úmyselné ublíženie na zdraví,
7. za šikanovanie a vydieranie,
8. za vandalizmus,
9. za prejavy rasovej neznášanlivosti, za zvlášť hrubé alebo opakujúce sa neslušné správanie voči zamestnancom školy,
10. za úmyselné poškodzovanie majetku školy (podľa závažnosti),
11. za opakované priestupky, za ktoré bolo už udelené napomenutie alebo pokarhanie od triedneho učiteľa.
12. za agresívne správanie sa voči spolužiakom v škole i na verejnosti.

**3. Stupeň 3 ( menej uspokojivé ):**

1. za neospravedlnenú absenciu od 21 do 50 hodín,
2. za zvlášť závažné alebo opakujúce sa priestupky uvedené v bode 2,
3. aj po udelení pokarhania od riaditeľa školy sa dopúšťa ďalších previnení.

**4. Stupeň 4 ( neuspokojivé ):**

1. za neospravedlnenú absenciu nad 50 hodín,
2. za zvlášť závažné alebo opakujúce sa priestupky,
3. za zámerné narúšanie korektných vzťahov medzi spolužiakmi,
4. za závažné previnenia ohrozujúce ostatných spolužiakov.

Každý návrh na zníženú známku zo správania je prerokovaný na pedagogickej rade. Pedagogická rada môže navrhnúť zmenu navrhovanej zníženej známky zo správania.

## Postupy pri prechovávaní a užívaní drogy na škole

* 1. V priestoroch školy a jej okolí je zakázané fajčiť (všetky druhy cigariet vrátane elektronických cigariet, inhalátorov a vaporizérov), požívať alkohol, žuvať tabak a požívať iné deťom a mladistvým nepovolené látky. Pri porušení ŠP v tomto bode bude žiakovi navrhnutá znížená známka zo správania.
  2. V priestoroch školy je zakázané prechovávanie omamných látok, psychotropných látok, jedov alebo prekurzorov. Žiakovi, ktorý poruší ŠP v tomto bode, alebo žiakovi, ktorý bude zvádzať iného žiaka na užívanie akejkoľvek návykovej látky – vrátane cigariet, alkoholu, bude navrhnutá znížená známka zo správania.
  3. Ak má žiak vedomosť o porušovaní ŠP v predošlých dvoch bodoch je povinný nahlásiť túto skutočnosť triednemu učiteľovi, alebo inému zamestnancovi školy.

## Postupy pri prejavoch šikanovania

Postup pri zistení prejavov šikanovania je uvedený vo vnútornej smernici 01/2019 Smernica na šikanovanie žiakov.

## Neprítomnosť žiaka v škole

1. Rodič je povinný najneskôr do ďalšieho vyučovacieho dňa oznámiť triednemu učiteľovi dôvod neprítomnosti svojho dieťaťa v škole.
2. V nevyhnutnom prípade môže žiaka uvoľniť z vyučovania z iných ako zdravotných dôvodov na 1 deň triedny učiteľ na základe písomného/elektronického požiadania zákonného zástupcu.
3. Rodič môže ospravedlniť žiaka zo zdravotných dôvodov na päť po sebe nasledujúcich dní. Na viac ako päť dní je potrebné potvrdenie od ošetrujúceho lekára.
4. Na viac dní, z iných ako zdravotných dôvodov, uvoľňuje žiaka iba riaditeľ školy na základe písomnej žiadosti zákonného zástupcu, ktorá je odovzdaná a odsúhlasená triednym učiteľom minimálne 3 dni vopred.Žiadosť sa nachádza na stránke školy v časti „Tlačivá na stiahnutie“. Žiadosť odovzdá rodič prostredníctvom triedneho učiteľa.
5. Ak žiak potrebuje opustiť budovu školy počas dňa, zákonný zástupca informuje triedneho učiteľa písomne alebo elektronicky.
6. Každú neprítomnosť na vyučovaní rodičia ospravedlňujú písomne alebo elektronicky prostredníctvom IŽK.
7. Za neospravedlnené hodiny triedny učiteľ navrhuje žiakovi výchovné opatrenie, zníženú známku zo správania, alebo škola môže nahlásiť rodičov žiaka pre zanedbanie povinnej školskej dochádzky.
   1. ***Ospravedlnená neprítomnosť***

V zmysle ustanovenia § 2 ods. 6 vyhlášky MŠ SSR č. 143/1984 Zb. o základnej škole v znení neskorších predpisov sa za dôvod ospravedlnenej neúčasti žiaka v škole uznáva najmä:

* choroba žiaka,
* lekárom nariadený zákaz jeho dochádzky do školy,
* mimoriadne nepriaznivé poveternostné podmienky,
* náhle prerušenie premávky hromadných dopravných prostriedkov,
* mimoriadne udalosti v rodine žiaka,
* účasť žiaka na organizovanej športovej príprave, na súťažiach, prípadne v štátnej reprezentácii,
* iné závažné udalosti, ktoré znemožňujú účasť v škole na základe posúdenia riaditeľa školy.

1. Neprítomnosť žiaka v škole ospravedlňuje zákonný zástupca.
2. Škola vyžaduje lekárske potvrdenie o chorobe žiaka alebo iný úradný doklad potvrdzujúci odôvodnenosť žiakovej neprítomnosti aj v prípade podozrenia zo záškoláctva.
3. Písomné/elektronické ospravedlnenie potvrdzujúce odôvodnenosť žiakovej neprítomnosti predloží žiak alebo zákonný zástupca dieťaťa škole do dvoch dní od nástupu dieťaťa do školy.
4. Ak ochorie žiak alebo niektorá z osôb, s ktorými žiak býva alebo je v trvalom styku, na prenosnú chorobu, oznámi túto skutočnosť zákonný zástupca žiaka ihneď riaditeľovi školy.
5. V prípade ak sa zistí, že žiak trpí pedikulózou (zavšivavenie) škola postuzpuje podľa schváleného prevádzkového poriadku. **Spätný príchod žiaka do kolektívu je možný len s lekárskym potvrdením o bezinfekčnosti žiaka.**
   1. ***Neospravedlnená neprítomnosť***

Citácia z čl. 3 Metodického pokynu na zabezpečenie aplikácie ustanovenia § 18 ods. 2 zákona č. 281/2002 Z. z. o prídavku na dieťa a o príspevku k prídavku na dieťa v znení zákona č.658/2002 Z .z. (zanedbávanie povinnej školskej dochádzky) : **za neospravedlnenú neprítomnosť žiaka v škole sa považuje neprítomnosť žiaka na vyučovaní od prvej hodiny, ktorá nebola zákonným zástupcom žiaka ospravedlnená.**

Ako sa budú riešiť neospravedlnené hodiny:

* 1 – 2 vyučovacie hodiny - predvolanie zákonného zástupcu do školy

- napomenutie od triedneho učiteľa

* viac ako 3-4 vyučovacie hodiny - predvolanie zákonného zástupcu do školy

- pokarhanie od triedneho učiteľa

* 5-9 vyučovacích hodín - predvolanie zákonného zástupcu do školy
* pokarhanie od riaditeľa školy
* 10 a viac vyučovacích hodín - znížená známka zo správania

Ak žiak bude mať neospravedlnených viac ako 15 vyučovacích hodín v mesiaci, oznámi to škola Mestskému úradu, odboru sociálnych vecí v Seredi. **Viac ako 15 neospravedlnených vyučovacích hodín v mesiaci sa považuje za zanedbávanie povinnej školskej dochádzky**. Úrad práce, rodiny a sociálnych vecí v spolupráci s Mestským úradom pozastaví vyplácanie prídavkov na dieťa zákonnému zástupcovi.

Ak zaniknú dôvody na zastavenie výplaty prídavku na dieťa, úrad obnoví výplatu prídavkov zákonným zástupcom.

## Práva a odporúčania pre zákonných zástupcov

1. ***Zákonný zástupca má právo:***
2. poznať zameranie školy,
3. byť informovaný o prospechu a správaní svojho dieťaťa,
4. zúčastňovať sa na činnosti školy,
5. požiadať učiteľa o konzultácie,
6. požiadať o odbornú radu vo výchove a vzdelávaní,
7. pri pochybnostiach požiadať o komisionálne preskúšanie z vyučovacieho predmetu,
8. podávať návrhy na zlepšenie práce školy,
9. požiadať o uvoľnenie svojho dieťaťa z vyučovania.
10. spolupracovať s rodičovskou radou a radou školy.
11. zúčastniť sa na ľubovoľnej vyučovacej hodine na základe podania písomnej žiadosti, po predchádzajúcom dohovore s vyučujúcim a písomnom súhlase riaditeľa školy
12. ***Odporúčania pre zákonného zástupcu***:
13. zúčastňovať sa na triednych schôdzkach,
14. informovať triedneho učiteľa o závažných zdravotných a iných problémoch dieťaťa, ktoré by triedny učiteľ mal poznať,
15. kontrolovať žiacku knižku alebo zápisníček svojho dieťaťa,
16. nerušiť vyučovací proces, konzultácie s vyučujúcim si dohodnúť vopred a v čase po vyučovaní
17. každú neprítomnosť svojho dieťaťa bezodkladne oznámiť triednemu učiteľovi,
18. neúčasť dieťaťa na vyučovaní ospravedlniť ihneď písomne, najneskôr do dvoch dní po nástupe na vyučovanie,
19. nevstupovať zbytočne do priestorov školskej jedálne,
20. nepovoliť svojmu dieťaťu prinášať veci, ktoré nesúvisia s vyučovacím alebo výchovným procesom v škole,
21. nedovoliť svojmu dieťaťu nosiť veci, ktoré by ohrozovali zdravie a bezpečnosť jeho a ostatných žiakov školy.

## Povinnosti a práva žiakov počas dištančného vzdelávania

1. Žiak je povinný zúčastňovať sa dištančného vzdelávania podľa platného rozvrhu online hodín.
2. Žiak sa musí prihlásiť na online hodinu najneskôr 5 minút po jej začiatku. Pri troch opakovaných neskorých príchodoch mu bude v dochádzke vykázaná jedna vymeškaná hodina.
3. Žiak je povinný mať zapnutú webkameru a mikrofón na požiadanie učiteľa, pokiaľ má toto technické zariadenie k dispozícii.
4. Žiak sa prihlasuje na online hodinu pod svojím menom. Nevymýšľa si prezývky.
5. Žiak je na online vyučovanie odetý tak ako na prezenčnom vyučovaní.
6. Žiak je povinný na začiatku online hodiny vyučujúceho upozorniť na technické problémy, ktoré má (nefunkčná webkamera, mikrofón, výpadky internetového pripojenia).
7. Žiak je povinný každý deň kontrolovať svoj edupage účet a sledovať aktualizácie na edupage, resp. webovej stránke školy.
8. Žiak je povinný komunikovať s vyučujúcim počas online hodiny a rešpektovať ich pokyny. V prípade že žiak opakovane nereaguje na výzvy bude to vyhodnotené ako absencia.
9. Žiak je povinný študovať zaslané materiály, vypracovať zadania, posielať učiteľom výsledky, riešenia a podobne.
10. Žiak je povinný mať na hodinu pripravené učebné pomôcky.
11. V prípade neodkladných problémov týkajúcich sa dištančného vzdelávania je žiak povinný kontaktovať svojho triedneho učiteľa, resp. konkrétneho učiteľa.
12. V prípade, že žiak nemá prístup k internetu, je telefonicky zastihnuteľný, aspoň pre zadania úloh.
13. Žiak sa počas hodiny nevenuje iným aktivitám, ktoré obmedzujú jeho prácu na hodine (konzumácia jedla, hranie hier, pozeranie filmov)
14. Žiakovi nie je dovolené vytvárať akýkoľvek obrazový, či zvukový záznam vyučovacej hodiny bez povolenia vyučujúceho.
15. Žiak môže požiadať vyučujúceho o individuálnu konzultáciu.
16. Žiak má právo požiadať prostredníctvom svojho zákonného zástupcu o zapožičanie technického vybavenia potrebného na dištančné vzdelávanie (tablet, webkamera).
17. Žiaci, ktorí nemajú prístup na internet a nemôžu sa zapájať do online vyučovania majú právo na distribúciu študijných materiálov. Distribúciu materiálov zabezpečuje sociálny pedagóg. Vypracované zadania sa odovzdávajú do schránky umiestnenej pred vchodom do školy. Vypracované zadanie je pre týchto žiakov povinné.

## Záver

Triedni učitelia sú povinní oboznámiť žiakov a  ich zákonných zástupcov so Školským poriadkom.

Zmeny a dodatky Školského poriadku schvaľuje riaditeľ školy po prerokovaní v pedagogickej rade školy.

Tento školský poriadok nadobúda účinnosť dňom 25. januára 2021. Týmto dňom stráca účinnosť Vnútorný poriadok školy zo dňa 2. septembra 2015.

Posledná aktualizácia: 01.03.2024

Mgr. Renáta Šidlíková

Riaditeľka školy